28/06/2016 | Administración LocalMunicipal
Betanzos
Bases da convocatoria 4 prazas de auxiliares de policía local

Por resolución da Alcaldía n.º 705/2016, de data 21/06/2016, prestouse aprobación ás seguintes: BASES PARA A CONTRATACIÓN DE CATRO AUXILIARES DE POLICÍA LOCAL PARA A TEMPADA DE VERÁN Primeira.–Obxecto da convocatoria. É obxecto da presente convocatoria a contratación laboral temporal de catro (4) AUXILIARES DA POLICIA LOCAL, a través do procedemento de selección que se sinala nestas bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, do 2 de abril, o Real Decreto Lexislativo 781/1986, do 18 de abril, a Lei 2/2015, do 29 de abril, do emprego público de Galicia, o Decreto 243/2008, do 16 de outubro, de desenvolvemento da Lei 4/2007, a Orde da Consellería de Presidencia, Administracións Públicas e Xustiza de 28 de xaneiro de 2009 e demais disposicións de pertinente aplicación. Tamén constituirase unha bolsa de emprego cos aspirantes aprobados sen praza para futuras contratacións cunha duración de 3 anos. Correspóndelles desempeña-las funcións propias desta categoría profesional na Policía Local de Betanzos, tales como custodia e vixilancia de bens, servizos e instalacións municipais, así como auxilio e colaboración dos funcionarios do Corpo da Policía local e demais Forzas e Corpos de Seguridade. As retribucións mensuais por tódolos conceptos serán polo importe bruto de 1.200 €/mes. Segunda.–Modalidade de contratación e duración do contrato. A modalidade contractual será a de un contrato temporal por acumulación de tarefas na época estival, prevista no R. D. 2720/1998, do 18 de decembro (art.3), e a súa duración será de catro meses. Os contratos serán por xornada semanal a tempo completo, que se prestarán en horario que se distribuirá segundo as necesidades e organización do servizo, en quendas de mañá, tarde ou noite, durante tódolos días da semana, segundo a organización dos servizos, cos descansos semanais que lles correspondan. Terceira.–Condicións dos aspirantes.1.º.–Para ser admitidos ao proceso selectivo os aspirantes deberán reunir os seguintes requisitos: 1.–Ter cumpridos 18 anos de idade.2.–Ser español ou nacional dun estado membro da Unión Europea, nos termos previstos no artigo 57 da Lei 7/2007, de 12 de abril, do Estatuto básico do empregado público. Así mesmo, poderán participar, en igualdade de condicións que os españois, os estranxeiros con residencia legal en España.3.–Estar en posesión de ter superada a educación secundaria obrigatoria, título de graduado escolar ou equivalente.4.–Non padecer enfermidade ou defecto psíquico ou físico que impida ou dificulte os labores propios do servicio.5.–Non ter sido separado, mediante procedemento disciplinario, do servicio de calquera administración pública, nin estar inhabilitado para o exercicio da función pública por sentencia firme, nin estar incurso en causas de incompatibilidade do persoal ó servicio das administracións públicas.6.–Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial.7.–Ter unha altura mínima de 1,65 m os homes e 1,60 m as mulleres.8.–Acredita-la aptitude física, mediante a presentación xunto coa instancia dun certificado médico oficial que acredite que o aspirante reúne as condicións físicas necesarias para realiza-las probas físicas a que se refire a presente convocatoria, o que non excluirá as comprobacións posteriores do que se reflicte no certificado médico.2.º.–Os presentes requisitos entenderanse referidos á data de expiración do prazo sinalado para a presentación de instancias.3.º.–Será nulo o nomeamento como traballador laboral temporal de quen esté incurso en causas de incapacidade específica conforme á normativa vixente. Cuarta.–Presentación de solicitudes.1.º.–As persoas que desexen tomar parte na presente contratación, deberán presentar as súas solicitudes, segundo modelo oficial ANEXO II, nas Oficinas Municipais no prazo de 10 días hábiles, contados dende o seguinte ao da publicación deste anuncio no Boletin Oficial da Provincia, acompañando á instancia os seguintes documentos: A.–Copia do documento nacional de identidade. B.–Copia das titulacións esixidas. C.–Certificado médico oficial referido na base 3.ª da convocatoria. D.–De se-lo caso, copia do título do CELGA 3 ou equivalente. Tamén se poderán presentar na forma que determina o artigo 38.4 da Lei 30/1992, de réxime xurídico das administracións públicas e do procedemento administrativo común; neste caso, os aspirantes deberán comunicalo mediante telegrama ou telefax dentro do prazo que o de presentación de instancias (número de fax do Concello: 981 773694). Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a tódolos efectos.2.º.–As persoas que resulten seleccionadas, farán declaración de que cumpren os requisitos mínimos que recolle a base terceira, incorrendo no delicto correspondente por falsedade de non ser veraz o asinado por aquelas.3.º.–Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria Quinta.–Admisión de candidatos.1.º.–A lista provisional de admitidos e excluídos expoñerase no Taboleiro de Anuncios do Concello, o terceiro día hábil seguinte a aquel no que remate o prazo de presentación de instancias, concedendose un prazo de 10 días hábiles para a presentación de reclamacións.2.º.–Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a ser incluídos na relación de admitidos, será definitivamente excluídos da realización das probas.3.º.–Contra a resolución a que se refire o presente artigo, así como aquelas outras que resolvan a subsanación de defectos ou omisión de inclusión poderán optar, por interpoñer os recursos previstos na Lei 30/1992, de 26 de novembro, de réxime xurídico das Administracións Públicas e do Procedemento Administrativo Común. Non obstante tamén poderá interpoñer calquera outro recurso que estime pertinente en defensa dos seus intereses.4.º.–Rematado o prazo para a presentación de reclamacións, publicarase a lista definitiva de admitidos, sinalando o lugar, día e hora de comenzo dos exercicios, así como os membros do tribunal, no taboleiro de anuncios do Concello.5.º.–Os aspirantes serán convocados provistos do seu DNI para realizalos exercicios en chamamento único. A non presentación dun aspirante ás probas fixadas nas Bases no momento de ser chamados determinará automáticamente a perda do seu dereito a participar, e quedará excluído do proceso selectivo. Sexta.–Tribunal Cualificador.1.º.–O Tribunal cualificador está composto do seguinte xeito: Presidente: un funcionario do Concello. Secretario: un funcionario do Concello de Secretaría. Vogais: catro funcionarios ou persoal laboral fixo.2.º.–Nos membros do tribunal concorrerán idénticas circunstancias de abstención e recusación cas reguladas polos artigos 28 e 29 da Lei 30/1992, do 26 de novembro e disposicións concordantes.3.º.–O tribunal cualificador ten a facultade de resolver cantas dúbidas xurdan e tomar acordos correspondentes á consecución de criterios de puntuación obxectivos.4.º.–O Tribunal cualificador poderá dispor a incorporación de asesores especialistas para as probas que estime pertinente, e estos limitaranse únicamente ó exercicio das súas especialidades técnicas en base exclusivamente ás cales colaborarán co órgano de selección.5.º.–O alcalde, vista a proposta do tribunal, que terá carácter vinculante, procederá á adopción do decreto correspondente e resolverá sobre as contratacións.6.º.–De tódalas reunións que faga o tribunal levantarase acta suscrita polo secretario do mesmo. Sétima.–Fases de selección de aspirantes. O sistema de selección constará de dúas fases: 1.–Fase de probas fisicas. Ao comenzo realizarase o control da estatura dos/as aspirantes. Os minímos son os que rexen para o ingreso nos corpos de policía local: 1,65 metros para homes e 1,60 metros para as mulleres. As probas físicas cualificaranse de apto/ou non apto. Para opter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A-1, potencia tren inferior, salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguntes regras: – Poderanse mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. – Hai que realizar o salto cos dous pés ao mesmo tempo. – Permitiranse dous intentos, só aos aspirantes que fagan nulo o primeiro. A distancia entre a marca feita desde a posición de partida e a acadada co salto deberá ser igual ou superior á miníma (en centimetros) establecida no seguinte cadro para cada sexo ou grupo de idade: B-1. Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. Os aspirantes colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará escluido. A proba consistirá en correr a distancia de 1.000 metros en tempo máximo (en minutos e segundos) que serecolle na segunte táboa para cada sexo e grupo de idade: 2.–Proba de coñecementos. A proba de avaliación dos coñecementos dos/as aspirantes deberá amosar o dominio dos contidos do temario que se inclue no anexo. Consistirá na contestación por escrito dun cuestionario de 50 preguntas tipo test con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba calificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula N=(A-F/3)/5. Sendo N= nota final da proba, A=preguntas acertadas; F=preguntas erradas ou non respostadas. 3.–Proba específica sobre coñecemento do termo municipal e da toponimia local. O órgano de selección someterá aos/ás aspirantes a unha proba para determinar o seu nivel de coñecemento sobre as caracteristicas propias do concello e a toponimia local. Cualificarase de cero a tres puntos, sendo necesario acadar como minímo unha puntuación de un con cinco puntos para superala.4.–Coñecemento da lingua galega, de carácter obrigatorio e eliminatorio. Consistirá na traducción, sen diccionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase con apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos de realizar este exercicio os aspirantes que acrediten posuír no día de finalización do prazo de presentación de solicitudes o celga 3, ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n.º 146, do 30 de xullo de 2007. Oitava.–Proposta de aprobados/as. Concluída a cualificación final do proceso selectivo, o tribunal publicará no citado taboleiro de anuncios a relación dos aspirantes aprobados por orde decrecente da puntuación total final (que estará determinada pola suma dos puntos obtidos na proba de coñecemento do temario e do termo municipal e toponimia local), con especificación da mesma, e elevará a correspondente proposta de nomeamento a favor dos aspirantes que obtiveran as puntuacións máis altas e en función do número de prazas convocadas (o tribunal cualificador non poderá facer proposta de contratación a favor dun número de aspirantes superior ó das prazas convocadas). No suposto de que algún aspirante proposto para a contratación non chegara a formaliza-lo contrato de traballo, ben por renuncia voluntaria ou por non cumpri-los requisitos esixidos nestas bases, o tribunal formulará proposta a favor do seguinte aspirante aprobado, ou, sucesivamente, do que figure a continuación, ata cubri-la praza, por rigorosa orde de puntuación total final. No suposto de empate nas puntuacións de dous ou máis aspirantes, estas resolveranse conforme ao establecido no artigo 37 da Lei 7/2004, do 16 de xullo. Galega para a igualdade de mulleres e homes. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. alcalde queda autorizado a convocalo novamente cantas veces fose necesario, de conformidade coas presentes bases. Novena.–Presentación de documentación. Cada un dos aspirantes propostos presentarán na Secretaría Xeral do Concello, no prazo de dous días naturais (contados a partir da publicación do resultado da selección), os documentos que acrediten que cumpre todos e cada un dos requisitos esixidos na base 3.ª desta convocatoria, no caso de que non foran xa presentados xunto coa solicitude para tomar parte neste proceso selectivo, é dicir: a) Declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. c) De ser o caso, certificado de asistencia ao curso específico de formación teórico-práctico convocado pola Academia Galega de Seguridade Pública (AGSP), de acordo co previsto no artigo 48.2.º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. Se dentro do prazo indicado, salvo casos de forza maior, algún aspirante proposto non presentara a súa documentación ou non acreditara reuni-los requisitos esixidos, non se poderá proceder ó seu nomeamento para a contratación, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. Décima.–Curso de formación. Previamente ao nomeamento para a contratación, os aspirantes propostos para a contratación deberán participar nun curso específico de formación teórico-práctico convocado pola Academia Galega de Seguridade Pública (AGSP). Os gastos que se deriven pola asistencia ó referido curso serán a cargo dos aspirantes. Se a Academia Galega de Seguridade Pública non convocara ningún curso de formación durante os meses de verán non poderá nomearse aos aspirantes que non dispoñan dese curso específico. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 48.2.º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais, e poderán ser nomeados por cumprir todos os requisitos. Undécima.–Nomeamento e formalización do contrato. O órgano competente da Corporación fará o nomeamento a favor dos opositores propostos polo tribunal cualificador que superasen o curso de formación citado na base anterior, sendo nulo o nomeamento de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de dous días naturais, a contar desde a data de notificación do acordo de nomeamento. Mentres non se formalice o contrato e non se incorpore ao posto de traballo, o aspirante non terá dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, quedando sometidas a un período de proba de quince días, co alcance previsto no artigo 14 do Estatuto dos Traballadores, e estará suxeita á lexislación laboral pertinente. Duodécima.–Formación e funcionamento da bolsa de emprego. Mediante Resolución de Alcaldía determinarase a lista de aspirantes que aprobaron todas as probas e que pasarán a formar parte da bolsa de emprego para futuras contratacións en anos posteriores ou por substitucións por baixas por incapacidade laboral transitoria (aínda que non teñan o curso específico de formación na AGSP), por orden da puntuación total obtida no proceso selectivo, que será publicada no taboleiro de anuncios e na páxina web do Concello de Betanzos. En caso de empate na puntuación total, terá prioridade a persoa candidata que obtivese maior puntuación na fase de oposición e de persistir este quen acredite maior experiencia profesional. Se aínda persiste o empate decidirase por sorteo público. A Bolsa de Emprego constituída cos candidatos que aproben todas as probas terá unha vixencia de 3 anos desde a sua cosntitución, e os candidatos que pasen a formar parte da mesma non ostentarán dereito algún ao nomeamento/contratación. O procedemento específico para futuras contratacións do persoal seleccionado nos supostos de baixas ou seguintes tempadas estivais, realizarase conforme aos seguintes trámites: – Informe da xefatura da Policía Local e/ou concellería delegada xustificando as circunstancias e as necesidades de persoal. – No prazo de 5 días o/a candidato/a deberá presentar a documentación acreditativa do cumprimento dos requisitos establecidos na base terceira das presentes. En canto ao requisito do curso específico de formación na AGSP (tendo en conta que as edicións do mesmo son limitadas e as veces anteriores aos procesos selectivos), será válido aínda que se obtenga nun momento posterior unha vez constituída a Bolsa de Emprego, sempre que se dispoña do curso antes do chamamento da Bolsa de Emprego. – Informes xurídico e informe de fiscalización e existencia de crédito de intervención. – Resolución de Alcaldía acordando o nomeamento do/a candidato/a que ocupe o primeiro lugar/ da lista na Bolsa de Emprego, agás que renuncie ou non conteste, en cuxo caso se nomeará ao seguinte candidato da Bolsa de Emprego, pasando este ao último lugar da lista; e así sucesivamente. A renuncia é obrigatoria sendo válida por fax, correo electrónico ou calquera outro medio no que quede constancia no concello – Formalización do correspondente contrato laboral temporal polo período que dure a substitución de persoal, ou a tempada estival (prazo máximo de 4 meses), conforme ao Estatuto dos Traballadores, baixo a modalidade que proceda no caso concreto. Unha vez que o persoal contratado remate o seu contrato de traballo, se tivese acumulados máis de 90 días de traballo para o Concello, pasará a ocupar o derradeiro lugar na lista; en caso contrario, volverá a ocupar o lugar no que se atopaba antes da contratación. En ningún caso se adquirirá fixeza a través das contratacións da Bolsa de Emprego. A xornada laboral poderá ser a tempo completo ou a tempo parcial, dependendo das necesidades do servizo. A renuncia a unha oferta sen motivo xustificado implicará que o candidato pase ao último lugar da correspondente bolsa de emprego. A renuncia a duas ofertas sin xustificar serán causa de expulsión da bolsa de emprego. Serán causas xustificadas de renuncia a unha oferta, e por tanto non pasará o candidato ao último lugar da lista, quedando na mesma posición da lista como non dispoñible, ata que finalice a situación que motivou a renuncia á oferta, as seguintes: a) estar en período de descanso maternal ou de adopción, acreditado por certificado de nacemento ou Libro de Familia. b) estar en situación de incapacidade temporal, acreditado por certificado médico. c) falecemento ou enfermidade grave de familiar ata segundo grado, acreditado por certificado médico. d) outras causas similares as anteriores debidamente xustificadas. e) Atoparse en situación de emprego activo temporal e non elexir cambiar de posto de traballo, Neste caso causará baixa temporal na lista e será súa a responsabilidade de xustificar a data de finalización do contrato que teña vixente para a súa reincorporación á bolsa de emprego. Unha vez xustificado pasará ao final A presentación da documentación acreditativa de calquera das anteriores circunstancias efectuarase no prazo de 3 días hábiles a contar dende o seguinte ao da notificación do chamamento efectuado polo Concello. Son causas de exclusión da bolsa de emprego as seguintes: a) Haber sido separado do servizo mediante expediente disciplinario sempre que exista unha resolución xudicial definitiva. b) A non superación do período de proba. No caberá esixir dito período de proba cando o traballador xa desempeñara as mesmas funciones con anterioridade. c) Haber sido despedido polo Concello de Betanzos. Décimo terceira.–Dereito supletorio. No non previsto nestas Bases estarase ó disposto na Lei 7/1985, de 2 de abril; Real Decreto lexislativo 781/1986, de 18 de abril; Real Decreto 364/1995, do 10 de marzo; a Lei 4/2007, de 20 de abril, de coordinación de policías locais; Decreto 204/2000, de 21 de xullo, Decreto 243/2008, do 16 de outubro, polo que se desenvolve a Lei 4/2007, de coordinación de policías locais; demáis lexislación laboral vixente que resulte de aplicación e, especialmente ao disposto no Real Decreto 2720/1998, de 18 de decembro e no Real Decreto Lei 8/1997, de 16 de maio, e demáis lexislación concordante en materia laboral. Décimo cuarta.–Réxime de recursos. A aprobación das Bases da convocatoria e os actos administrativos que se sucedan poderán ser obxecto de recurso polos interesados nos casos e do xeito establecido na Lei 30/1992, de 26 de novembro, do réxime xurídico das administracións públicas e do procedemento administrativo común. Betanzos, 9 de xuño de 2016. O alcalde José Ramón García Vázquez ANEXO I Para a realización da proba de coñecementos a que se refire o apartado 2 da base 7.ª terase en conta o temario recollido no anexo VII da Orde do 28 de xaneiro de 2009 xa citada, que é o seguinte: 1. O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas á licenza. Tramitación.4. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, resíduos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estructura e conceptos xerais.10. Normas xerais da circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia de seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidade do auxiliar de policía. Betanzos, 9 de xuño de 2016. O alcalde José Ramón García Vázquez ANEXO II MODELO DE INSTANCIA D.……………………………………………………., con D. N. I. núm., con domicilio en., rúa., n.º., piso., C. P. Tlfno. Informado de á convocatoria que realiza o Concello de Betanzos, para catro prazas de Auxiliar de Policía Local por un período de catro meses, de acordo ás bases publicadas no B. O. P. n.º., de data.………………., que declara coñecer e aceptar. Tendo en conta que cumpre todos os seguintes requisitos esixidos na base terceira, comprométese a achegar os documentos acreditativos destes no suposto de ser seleccionado: SOLICITA: Ser admitido ao proceso de selección convocado, para o que achega: – Fotocopia do D. N. I. – Copia das titulacións esixidas – Certificado Médico Oficial referido na base 3.ª da convocatoria – De se-lo caso copia do título do CELGA 3 ou equivalente Así mesmo autoriza a que lle sexan comunicadas as actuacións do expediente a través de SMS, ao número de teléfono arriba indicado. En., a., de. de 2016. Asdo. SR. ALCALDE-PRESIDENTE CONCELLO DE BETANZOS